4. การวิจัยและพัฒนา

บริษัทฯ ทำการวิจัยและพัฒนาเพื่อให้บรรลุจุดมุ่งหมายของบริษัทฯ
ในการทำให้ประชาชนในประเทศมีชีวิตความเป็นอยู่ที่สะดวกสบายมากยิ่งขึ้นด้วยการใช้บริการด้านสินเชื่อของบริษัทฯ
โดยจะทำการพัฒนาผลิตภัณฑ์ใหม่เพื่อเพิ่มความสะดวกสบายให้แก่ลูกค้า
รวมทั้งเพิ่มประสิทธิภาพในการดำเนินงานของบริษัทฯ อันจะนำไปสู่ต้นทุนการดำเนินงานที่ลดลง
การวิจัยและพัฒนาของบริษัทฯ ในช่วงที่ผ่านมาสามารถสรุปได้ดังนี้

4.1 การพัฒนาผลิตภัณฑ์ใหม่

4.1.1 บริการทางการเงินสำหรับการท่องเที่ยว และสินเชื่อทองคำ

บริษัทฯ ให้บริการกู้ยืมเงินสำหรับการท่องเที่ยว และ สินเชื่อเครื่องประดับ อาทิเช่น ทองรูปพรรณ
ซึ่งบริการดังกล่าวช่วยให้ลูกค้าของบริษัทฯ ได้รับความสะดวกสบาย
โดยลูกค้าสามารถใช้บริการสินเชื่อของบริษัทผ่านร้านคู่ค้าต่างๆ เช่น ร้านทองรูปพรรณ บริษัททัวร์
ท่องเที่ยว ต่างๆ ทั้งนี้ บริษัทฯ ไม่มีค่าใช้จ่ายในการทำวิจัยและพัฒนาบริการประเภทนี้

4.1.2 เงินกู้ยืมเพื่อการประกันภัยรถยนต์

บริษัทฯ
ให้บริการเงินกู้ยืมเพื่อการประกันภัยรถยนต์โดยร่วมมือกับบริษัทที่ให้บริการประกันภัยรถยนต์ชั้นนำ
บริการประเภทนี้เป็นการให้สินเชื่อส่วนบุคคลเฉพาะเพื่อชำระค่าเบี้ยประกันภัยเท่านั้น ดังนั้น บริษัทฯ
จึงสามารถให้บริการโดยการเสนออัตราดอกเบี้ยที่ต่ำกว่าอัตราดอกเบี้ยสำหรับสินเชื่อส่วนบุคคลประเภทอื่น
ทั้งนี้ บริษัทฯ ไม่มีค่าใช้จ่ายในการทำวิจัยและพัฒนาบริการประเภทนี้

  4.1.3 การให้บริการสินเชื่อเช่าซื้อรถจักรยานยนต์

  บริษัทฯได้เพิ่มการบริการสินเชื่อเช่าซื้อรถจักรยานยนต์ ในเดือนมีนาคม 2545
  เพื่อเพิ่มความหลากหลาย

การให้บริการสินเชื่อเช่าซื้อ โดยกำหนดวิธีการเช่าซื้อสินเชื่อรถจักรยานยนต์เหมือนกับ
การเช่าซื้อสินเชื่อสินค้าประเภทอื่น โดยเพิ่มเงื่อนไขในการทำประกันภัยสินค้า
เนื่องจากรถจักรยานยนต์มีความเสี่ยงในการสูญหายมากกว่าสินค้าประเภทอื่นๆ
โดยบริษัทฯได้กำหนดอัตราค่าเบี้ยประกันภัยให้อยู่ในระดับมาตรฐานเดียวกับที่ตลาดสินเชื่อรถจักรยานยนต์ถือปฏิบัติกันทั่วไป

4.2 การเพิ่มความสะดวกสบายในการใช้บริการของบริษัทฯ

4.2.1 การขยายสินเชื่อเช่าซื้อผ่านเครื่องอนุมัติวงเงินอัตโนมัติ (Electronic Debit Capture
Terminal : EDC)

บริษัทฯ ทำการขยายระบบการอนุมัติสินเชื่อเช่าซื้อผ่านเครื่อง EDC
เพื่อเป็นเครื่องมือที่จะช่วยให้กระบวนการพิจารณาอนุมัติวงเงินสินเชื่อให้แก่ลูกค้าสมาชิกที่ถือบัตรของบริษัทฯ
สามารถกระทำได้ในระยะเวลาอันสั้นเพียงไม่กี่วินาที โดยบริษัทฯ มีค่าใช้จ่ายในการติดตั้ง
Software เพื่อขยายการทำงานของเครื่องอนุมัติวงเงินอัตโนมัติทั้งสิ้นประมาณ 1 ล้านบาท

4.2.2 การจัดตั้งส่วนบริการลูกค้า (Customer Service)

จากการที่บริษัทฯ มีการเติบโตอย่างรวดเร็ว ทำให้บริษัทฯ
ตระหนักถึงความสำคัญของการให้บริการสอบถามข้อมูลทางโทรศัพท์แก่ลูกค้า ดังนั้น บริษัทฯ
ได้พัฒนาระบบสอบถามข้อมูลอัตโนมัติ (IVR)
เพื่อทำหน้าที่ในการให้บริการด้านข้อมูลต่างๆแก่ลูกค้าอย่างรวดเร็ว ปัจจุบัน บริษัทฯ
มีพนักงานในส่วนดังกล่าวจำนวนประมาณ 65 คน

นอกจากนี้ บริษัทฯ ยังได้ปรับปรุงประสิทธิภาพในการสื่อสารทางโทรศัพท์ เนื่องจากปัจจุบัน
การสื่อสารทางโทรศัพท์ภายในสำนักงานใหญ่มีจำนวนสายที่โทรเข้าและออกมากกว่า 25,340
ครั้งต่อวัน ส่วนใหญ่เป็นการให้บริการแก่ลูกค้าที่โทรศัพท์เข้ามาเพื่อสอบถามข้อมูลต่างๆ
รวมทั้งการโทรศัพท์เพื่อทำการเร่งรัดหนี้สินของพนักงานติดตามหนี้ โดยเมื่อเดือน
มกราคม 2546 บริษัทฯ ได้ลงทุนติดตั้งระบบ Tele Inter Face System พร้อม Software
ประมาณ 1.4 ล้านบาท เพื่อลดค่าใช้จ่าย
โทรศัพท์ทางไกล และ ระบบโทรศัพท์เคลื่อนที่
ซึ่งระบบดังกล่าวยังช่วยบริหารการรับโทรศัพท์ของพนักงานให้มีประสิทธิภาพมากยิ่งขึ้น
โดยคาดว่าจะสามารถลดค่าใช้จ่ายเกี่ยวกับโทรศัพท์ ได้ประมาณ 2.6 ล้านบาท ต่อเดือน นอกจากนี้
ในปัจจุบัน ระบบโทรศัพท์ของทางบริษัทฯ
ยังสามารถการออกรายงานเพื่อแสดงปริมาณการใช้โทรศัพท์ของแต่ละคู่สายเป็นรายบุคคล
รวมทั้งการออกรายงานเพื่อแสดงค่าโทรศัพท์ของพนักงานซึ่งสามารถแสดงยอดค่าใช้จ่ายของพนักงานแต่ละคน
หรือแต่ละฝ่าย

4.2.3
การเพิ่มความสะดวกสบายสำหรับสินเชื่อส่วนบุคคลและการเบิกเงินสดล่วงหน้าผ่านเครื่องเบิกเงินสดอัตโนมัติ

ผู้ถือบัตรเครดิตของบริษัทฯ สามารถใช้บริการเบิกเงินสดล่วงหน้าจากเครื่องเบิกเงินสดอัตโนมัติได้
เพียงใช้
รหัสประจำตัว (PIN Code) ในการเข้าสู่ระบบเพื่อทำรายการ นอกจากนี้บริษัทฯ
ยังเพิ่มความสะดวกสบายให้แก่ลูกค้าที่ได้รับ
อนุมัติสินเชื่อส่วนบุคคลในการเบิกถอนเงินกู้จากเครื่องเบิกเงินสดอัตโนมัติโดยใช้บัตรอิออนการ์ดหรือบัตรอิออนเอ็กซ์เพรสการ์ด
แทนการมารับเงินที่สำนักงานของบริษัทฯ อีกด้วย ทั้งนี้ บริษัทฯ มีค่าใช้จ่ายในการพัฒนา Software
เพื่อรองรับการให้บริการ
เบิกเงินสดล่วงหน้าและเบิกถอนเงินกู้จากเครื่องเบิกเงินสดอัตโนมัติประมาณ 3 ล้านบาท

จากตารางจะเห็นว่า จำนวนเครื่องเบิกเงินสดอัตโนมัติของบริษัทฯ เพิ่มขึ้นอย่างมีนัยสำคัญจาก 66
เครื่อง ในปีบัญชี 2543 เป็น 120 เครื่อง ในปีบัญชี 2544 คิดเป็นอัตราการเติบโตร้อยละ 81.82
และสำหรับปีบัญชี 2545 บริษัทฯ มีเครื่องเบิกเงินสดอัตโนมัติทั้งสิ้น 186 เครื่อง
คิดเป็นการเติบโตร้อยละ 55

 4.2.4 ศูนย์บริการลูกค้าอัตโนมัติ

[] บริษัทฯ ได้ลงทุนในเทคโนโลยีสมัยใหม่ เพื่อใช้พัฒนาระบบบริการสินเชื่ออัตโนมัติที่รวดเร็วและสนองตอบความต้องการของลูกค้าอย่างต่อเนื่อง ในปี 2544 ศูนย์บริการสินเชื่อรูปแบบใหม่ชื่อ “อิออนสปอต” (AEON SPOT ) ได้เปิดให้บริการแก่ลูกค้าสมาชิกภายใต้นโยบาย “Automatic and Interactive Service” ซึ่งเป็นศูนย์บริการสินเชื่อครบวงจรให้กับสมาชิกบัตรอิออน โดยสามารถเบิกถอนเงินสดและชำระค่างวดอัตโนมัติผ่าน Cash Dispensing Machine and Cash Depositor Machine, สมัครบัตรเครดิตและเงินกู้, เช็คข้อมูลและวงเงิน, บริการข้อมูลและข่าวสารทางอินเตอร์เน็ท (AEON website), บริการเงินกู้ด่วนอัตโนมัติ (AEON Spot Loan) ซึ่งลูกค้าสมาชิกและลูกค้าใหม่สามารถเข้าใช้บริการได้ด้วยตัวเอง โดยจะมีพนักงานคอยอำนวยความสะดวกและให้คำแนะนำในการใช้บริการ ในปีบัญชี 2545 บริษัทฯ มีสาขา อิออนสปอต ทั้งสิ้น 18 แห่ง โดยเป็นสาขาในกรุงเทพมหานคร 10 แห่ง และสาขาในต่างจังหวัด 8 แห่ง 

4.3 การปรับปรุงประสิทธิภาพในการดำเนินงาน

ระบบคอมพิวเตอร์ถือว่าเป็นส่วนที่สำคัญในการดำเนินธุรกิจของบริษัทฯ ซึ่งบริษัทฯ
ได้ใช้ระบบคอมพิวเตอร์ On-Line เพื่อเชื่อมโยงข้อมูลจากทุกสาขาของบริษัทฯ
โดยมีศูนย์กลางที่สำนักงานใหญ่ ทำให้สามารถให้บริการได้อย่างเท่าเทียมกันไม่ว่า
ลูกค้าจะมาติดต่อขอรับบริการที่สำนักงานแห่งใดของบริษัทฯ และจากการที่บริษัทฯ
ได้เติบโตอย่างรวดเร็ว ทำให้ในช่วงที่ผ่านมาบริษัทฯ จำเป็นต้องมีการพัฒนาระบบทั้งในส่วนของ
Hardware และ Software ในส่วนของ Software บริษัทฯ จะทำการพัฒนา
เขียนโปรแกรมขึ้นเองเป็นหลัก แต่หากเป็นโปรแกรมเฉพาะอย่างซึ่งบริษัทฯ
ไม่สามารถดำเนินการเองได้ บริษัทฯ จะทำการซื้อโปรแกรมดังกล่าวมาใช้งาน นอกเหนือจากนี้แล้ว
บริษัทฯ ยังได้พัฒนาในส่วนของ Hardware storage server โดยบริษัทฯ
มีค่าใช้จ่ายในการพัฒนาเครื่องดังกล่าวประมาณ 43 ล้านบาท

บริษัทฯ กำลังอยู่ระหว่างการพัฒนาระบบ Auto Calling System
เพื่อรองรับและเสริมประสิทธิภาพในการบริหารงาน เร่งรัดหนี้สิน ซึ่งเน้นถึงความคล่องตัว
สะดวกรวดเร็ว ความแม่นยำในการประมวลผล และการออกรายงาน
ซึ่งระบบดังกล่าวประกอบด้วยส่วนสำคัญ 2 ส่วน คือ

1. ระบบโทรศัพท์อัตโนมัติ ระบบนี้ประกอบด้วยการเชื่อมโยงเครือข่าย Hardware Server
ขนาดใหญ่ และ Software ที่ควบคุมการทำงานของระบบ
โดยระบบดังกล่าวจะช่วยเสริมความคล่องตัว
และรวดเร็วในการทำงานของพนักงานติดตามหนี้ของบริษัทฯ กล่าวคือ
ระบบโทรศัพท์อัตโนมัติเป็นระบบที่ช่วยในการต่อสายโทรศัพท์อัตโนมัติไปยังลูกค้าและรับสายโทรศัพท์จากลูกค้าโดยอัตโนมัติ
ระบบจะทำการต่อสายโทรศัพท์เรียงตามลำดับลูกค้าที่ได้จัดไว้ในฐานข้อมูลของพนักงานแต่ละคน
ขณะที่พนักงานกำลังพูดคุยกับลูกค้ารายหนึ่งอยู่
ระบบจะต่อสายโทรศัพท์ไปยังลูกค้ารายต่อไปเพื่อช่วยประหยัดเวลาในการต่อสายโทรศัพท์
และในขณะที่พนักงานติดตามหนี้กำลังพูดคุยกับลูกค้า
ระบบก็จะดึงข้อมูลของลูกค้ารายนั้นให้ปรากฎที่หน้าจอของพนักงานโดยอัตโนมัติ

2. ปรับปรุงและพัฒนาระบบ Software เพื่อใช้ในการเร่งรัดหนี้สินให้มีประสิทธิภาพมากยิ่งขึ้น
ซึ่งถือว่าเป็นการ ปรับปรุงครั้งใหญ่จาก Software ที่ใช้อยู่ในปัจจุบัน เริ่มตั้งแต่

- ระบบการแบ่งกลุ่มลูกค้าอัตโนมัติ

- ระบบการทำงานผ่านหน้าจอของพนักงานติดตามหนี้

- ระบบการจัดเก็บและเรียกข้อมูล

- ระบบการประมวลผล วิเคราะห์ข้อมูล และแสดงผลสรุป
เพื่อใช้ในการวิเคราะห์ข้อมูลของผู้บริหาร

ทั้งนี้ บริษัทฯ ได้ลงทุนในระบบ Auto Calling System ทั้งระบบเป็นเงินทั้งสิ้น 65 ล้านบาท

นอกเหนือจากการปรับปรุงประสิทธิภาพในการดำเนินงานแล้ว บริษัทฯ
ยังได้พัฒนาระบบในการจัดหาข้อมูลต่างๆ ให้แก่ผู้บริหารผ่านโฮมเพจภายในของบริษัทฯ เช่น
ข้อมูลเกี่ยวกับจำนวนบัตรเครดิต และผลการติดตามหนี้ของทุกสาขา
ซึ่งระบบดังกล่าวจะช่วยให้ผู้บริหารของบริษัทฯ สามารถสั่งการหรือแก้ไขปัญหาได้อย่างทันการณ์